ส่งเสริมการใช้ยานยนต์พลังงานไฟฟ้า กระตุ้นเศรษฐกิจ เที่ยวเมืองไทย เปิดสถานีชาร์จ ขยายครอบคลุมทั่วประเทศ
นายวฤต รัตนชื่น ผู้ช่วยผู้ว่าการ การไฟฟ้าฝ่ายผลิตแห่งประเทศไทย หรือ กฟผ. เปิดเผยถึงความคืบหน้าการให้บริการสถานีอัดประจุไฟฟ้า ว่า ปัจจุบัน กฟผ. ได้กระจายสถานีชาร์จ EleX by EGAT เปิดให้บริการแล้วทั้งสิ้น 40 สถานี เพิ่มความมั่นใจในการเดินทางด้วย EV ทั่วประเทศ ล่าสุดผู้ใช้ EV สามารถเดินทางไกล ใช้บริการสาขาแห่งใหม่ขึ้นอีก 12 สถานีกระจายทุกภูมิภาคทั่วประเทศไทย ทั้งหมดเป็นสถานีชาร์จในสถานีบริการน้ำมัน PT และติดตั้งเครื่องชาร์จแบบ Dynamic Load ที่มีกำลังไฟสูงสุดถึง 125 kW สามารถชาร์จไฟฟ้าได้อย่างรวดเร็ว ประหยัดเวลาในการเดินทางให้กับผู้ใช้ EV ในเส้นทางภาคเหนือ จำนวน 4 สถานี ที่จังหวัดลำปาง 2 แห่ง เชียงใหม่ 1 แห่ง และ จังหวัดเชียงราย 1 แห่ง ภาคตะวันออกเฉียงเหนือ จำนวน 3 สถานี ที่จังหวัดอุดรธานี อำเภอบ้านไผ่ จังหวัดขอนแก่น และอำเภอนางรอง จังหวัดบุรีรัมย์ ภาคกลาง จำนวน 1 สถานี ที่อำเภอวังน้อย จังหวัดพระนครศรีอยุธยา ภาคตะวันออก จำนวน 1 สถานี ที่ อำเภอท่าใหม่ จังหวัดจันทบุรี ภาคตะวันตก จำนวน 2 สถานี ที่จังหวัดตาก และอำเภอบางสะพานน้อย จังหวัดประจวบคีรีขันธ์ และภาคใต้ จำนวน 1 สถานี ที่อำเภอหาดใหญ่ จังหวัดสงขลา กฟผ. มุ่งเน้นตอบโจทย์การให้บริการกับ 3 กลุ่มหลักคือ กลุ่มเดินทางข้ามจังหวัด ภายในครึ่งปี 2565 นี้ กฟผ. จะเปิดให้บริการสถานีชาร์จเพิ่มขึ้นอีก 17 สถานี ส่วนใหญ่ตั้งอยู่ที่บริเวณทางหลวง (Highway) กับสถานีบริการน้ำมัน PT ซึ่งจะทำให้ผู้ใช้ EV สามารถเดินทางจากกรุงเทพฯ ออกไปได้ 700 กิโลเมตรในทุกทิศทาง และ กฟผ. ตั้งเป้าภายในสิ้นปี 2565 จะติดตั้ง Super Fast Charger ให้ผู้ใช้ EV เดินทางไปได้ทุกจังหวัดในประเทศไทย รวมถึงจะพัฒนา Green Charging Station ต้นแบบ กลุ่มลูกค้าในเมือง เน้นตอบสนองไลฟ์สไตล์ชีวิตคนเมืองที่ใช้ EV โดยจะขยายสถานีไปยังห้างสรรพสินค้า Community Mall สนามกอล์ฟ เป็นต้น กลุ่มผู้ประกอบการที่สนใจทำธุรกิจสถานีอัดประจุไฟฟ้าเชิงพาณิชย์ ตั้งเป้าขยายเครือข่ายพันธมิตรที่หลากหลายมากขึ้น โดยเปิดรับผู้ประกอบการทั้งธุรกิจโรงแรม ร้านอาหาร สนามกอล์ฟ หรือธุรกิจอื่นๆ ที่ต้องการเพิ่มจุดชาร์จ EV ให้กับลูกค้า โดยเจ้าของสถานีสามารถใช้บริการระบบ “BackEN” หรือระบบบริหารจัดการสถานีอัดประจุไฟฟ้า (EV Charging Network Operator Platform) ที่ กฟผ. พัฒนาขึ้น เพื่ออำนวยความสะดวกให้กับเจ้าของสถานีชาร์จ อีกทั้งยังเชื่อมโยงการใช้งานไปที่แอปพลิเคชัน EleXA ของ กฟผ. ทำให้ลูกค้าผู้ใช้ EV สามารถมองเห็นสถานีชาร์จได้มากขึ้นและช่วยเพิ่มยอดผู้เข้าใช้บริการที่สถานีมากขึ้นด้วย ระบบดังกล่าวมีอัตราค่าบริการแพลตฟอร์มเริ่มต้นเพียง 699 บาทต่อเดือนต่อเครื่องเท่านั้น นอกจากนี้ กฟผ. ยังมีบริการติดตั้ง Wallbox Charger สำหรับผู้ประกอบการที่ยังไม่มีหัวชาร์จติดตั้ง เป็นทางเลือกเพิ่มเติมด้วย